D: «Ḥefḍeɣ weḥd-i s wallen-iw kan, ttwalliɣ tinanatin-iw, setti ad tt-irḥem Rebbi mi dtekker kan sbaḥ, ad am-tini ɛeddi ddem-d taqdduḥt ad tɛarkeḍ neɣ ad tfetleḍ, yerna ilaq ad diffeɣ wayen ara tsewweḍ muli a-t-an ur temɛineḍ ara am wakken mačči d tameṭṭut après même kemm ad tnaḥcameḍ, tella yemma daɣen uqbel ad temmet ad tt-irḥem Rebbi incallah, ttwaliɣ amek txeddem, uɣaleɣ ttwaliɣ ɣer uletma tameqqrant, nekkeni zik s wallen kan ad ttwaliḍ timeqqranin amek xeddment ad tissineḍ bessif fell-am akken kan ara tawḍeḍ 9 neɣ 10 n yiseggasen, ad am-d-sarsent taqedduḥt, nekk, cfiɣ asmi ḥefḍeɣ, bdiɣ s uɣrum akked seksu s wigi i nbeddu zik aḥafuḍ arnu d lɛib tin ur nesɛi ara seksu deg uxxam-is, ilaq ad tissineḍ ama tebɣiḍ ama tugiḍ am tin yeɣran am tin n uxxam».